Щыгъуазэ фыдощI
Къэбэрдей-Балъкъэрым щыпсэухэмрэ ди хьэщIэхэмрэ щыгъуазэ фыдощI ди республикэр 2014 гъэм щIышылэм и 30-м Олимп мафIэм зэрыIущIэм.
Дауэдапщэр Налшык къалэм дэт «Спартак» республикэ стадионым къыщызэIуахынущ сыхьэт 12-рэ дакъикъэ 30-м. Еплъыну хуейхэр стадионым пщIэншэу ирагъэхьэ.
Жылагъуэ транспортыр а махуэм лэжьэнущ къекIуэкI хабзэм тету икIи маршрутхэр зэрамыхъуэкIыу. Уней транспортыр Головко и уэрамым щегъэжьауэ Кулиевым и уэрамым нэсыху Лениным и уэрамым тету зэрыщызекIуэр, апхуэдэу Головко и уэрамым щегъэжьауэ Тэрчокъуэм и уэрамым нэсыху ЩоджэнцIыкIум и уэрамым тету зэрыщызекIуэр ягъэмэщIэнущ. Уней транспортыр щагъэув хъунущ КIуэкIуэ В.М. и цIэр зезыхьэ Къэбэрдей-Балъкъэр аграрнэ университетым деж, апхуэдэу Ленинымрэ Кулиевымрэ я уэрамхэм я плIанэпэм хуэзэ «Вестер-Гипер» тыкуэным и пщIантIэм. Абы зэрыдыхьэнур Кулиевым и уэрамымкIэщ.
